
Laukai kvepėjo bręstančiais javais, kai 
šventėme Dievo Motiną lankančią Zakari- 
jos namelį, nešančią jos gyventojams Die- 
vą ir Jo palaimą. Zakarijai duota kalba, 
Elzbietai pranašavimo dovana, Jonui šv. 
Dvasios malonė. Viešpaties Motina pasi- 
vadinusi Viešpaties tarnaite tarnauja žmo- 
nėms, juos mokindama, kaip reikia tarnau- 
ti Dievui. Meilė Dievui pas Ją prasiveržia 
meilės darbais žmonėms. Visas Jos gyve- 
nimas — nenutraukiama eilė meilės veiks- 
mų žmonėms. Ar džiaugiasi savo Dieviš- 
kuoju Sūnum, ar Ji kenčia šalia Jo kryžiaus, 
ar dalyvauja prisikėlusio Sūnaus garbėje, 
— Ji visada žmonėms yra gailestingumo 
Motina, jų gyvybė, saldybė ir viltis. 

Kuri žmogaus širdis paliks nejautri to- 
kiai meilei! Nestebėtina, kad mes, Josios 
vaikai, randame įvairių progų parodyti Ma- 
zijai 4 savo meilę i ir pasitikėjimą Jaja. Kuo- 

net Kigiamės, norime, kad 47 sti mimis 


„kuomet liūdime imę pas je 


pagu 1, kai esame dė gavę, sku- 


bame pas Ją, kad palaimintų. Būdami Jos 
vaikais, vaikiškai ir elgiamės. Motinos ne- 
ša jai savo kūdikius, moksleiviai savo pa- 
mokas, mokytojai, mokslo vyrai — savo 
mokslą, dainai — savo giesmes, darbinin- 
kai — savo darbą, Žemdirbis, baigęs ru- 
. giapiūtę, į kluonus suvežęs javus, išrenka 
gražiausias varpas, įterpia jas į kvapsnių | 
gėlių ir žolynų puokštę ir neša į bažnyčią 
parodyti į dangų paimtai Marijai, papra- 
šyti palaimos suvežtiems javams, gydo- 
miems ar valgomiems žolynams. Todėl ir 
dangun paimtoji Švč, Marija Žolinė žem- 
dirbių pavadinta. Jos garbei jie nešdami į 
bažnyčias pašventinti žolynus aplanko ce- 
nelių, našlaičių prieglaudas, ar šiaip suvar- 
gusias šeimas ir pasidalina su jais naujų 
gerybių duona. Tikima, kad vien tikėjimas 
gerais darbais paremtas patinka Dievui ir 
Jo šventiesiems. Ir gerai tikima. Šv. Jonas 
Krizostomas Žolinės išvakarių pmoksle 
sako: | 

— Girdi moteriškę Viešpačiui sakan- 
čią: „palaiminta iščia, kuri Tave nešiojo ir 
krūtys, kurias žindai“, ir Viešpatį į ją atsi- 
liepusį: „tikrai, palaiminti, kurie klauso 
Dievo žodžio ir laikosi jo“. Taigi jokios 
naudos nebūtų Marijai dėl Jos motinystės, 

jei jos neremtų tikėjimu ir gerais darbais. 
Nes ne kuo kitu viliamės būti išganyti, 
kaip tik mūsų pačių dorybėmis Dievo 
malonės įkvėpimu ugdomomis. Antai žuvo 
Kristaus tėvynė, Jeruzalė ugnimi sunaikin- 
ta, gyventojai niekingai nužudyti; jie ne- 
galėjo būti išgelbėti, nes neturėjo išgano- 
mųjų dorybių. O apaštalai iš visų garsiau- 
si pasidarė, nes savo klusnumų ir pilnu at- 
sidavimu Kristui tapo artimiausiais prie- 
teliais. Taigi mes visada esame reikalingi 
tikėjimo ir gyvenimo gerais darbais švie- 
čiančio; vien tiedu dalykai gali mus iš- 
ganyti. Marija surinko visų gausiausią sa- 
vo darbų piūtį. Ji tat Švenčiausios Trejy- 
bės vainikuota kaip dangaus žemės Karalie- 
nė. 

Sveika, o Nekalčiausia, 

dangun paimtoji, 

Jėzaus Kristaus dešinėj 

g arbe žėrinčioji. 

emės ir dangaus kraštai 

Tavo valdžiai duota, 

Pasiilgę giedam Tau, 

Motin vainikuota, 


Ilgesys varsto mūsų širdis, jis verčia 
mus giesmėmis šauktis į vainikuotąją mū- 
sų Motinėlę, tikėdami, kad Ji atsiųs malo- 

nių spindulius mūsų širdims ir jos pasi- 
puoš ne nykstančiais žolynais, bet gerų 
darbų gėlėmis. Švč. Marija — Žolinė yra 
mums paraginimas ir pasidrasinimas savo 
darbų piučiai. Dar daugiau. Švč. Marija — 
Žolinė, kaip ir prisikėlęs Kristus, yra mū- 
sų garbingo prisikėlimo laidas ir viltis. 
Pirmųjų krikščionybės amžių siekiąs pa- 
davimas moko, kad Švč. Marija, keliolikai 
metų po Kristaus į dangų žengimo praėjus, 
baigė žemiškąjį gyvenimą. Šv. Jonas Da- 
maskietis rašo, kad tada Jeruzalėje buvo 
susirinkę visi apaštalai be Tomo. Švč. Ma- 
rijos kūną palaidojo Getsemanės darže. Te- 
nai per tris dienas buvo girdėtos angelų 
giesmės. Po trijų dienų atvyko ir Tomas 
apaštalas. Jis būtinai norėjo pamatyti ir pa- 
gerbti Dievo Motinos kūną. Atidarę kapą 
nerado Josios kūno, tik drobes, į kurias 
buvo įvyniotas kūnas. Tos drobės skleidė 
nepaprastai malonų kvapa. Visi nustebę ši- 
tuo įvykiu suprato, kad Dievo Žodis, ku- 
ris iš Marijos priėmė kūną ir žmogum gi- 
mė, išlaikydamas nepažeistą jos mergystę, 
apsaugojo taipgi nuo sugedimo jos po mir- 
ties kūną, paimdamas Ją į dangų su siela ir 
kūnu prieš visuotinąjį kūnų prisikėlimą. 
Tas pats šventasis dar sako: 


— Šiandien Toji, kuri nešiojo pasaulio 
Sutvėrėją, ilsis ne žmogaus sukurtoje, bet 
amžinoje Dievo šventykloje. Šiandien dan- 
gus priėmė Tąją, Kuri padengė mūsų dva- 
sinį skurdą. Šiandien nekalčiausioji Mer- 
gelė, Kurios širdis niekad nebuvo žemės 
niekų pavergta, kuri buvo dangaus gerybių 
pilna, nevirto žeme, bet būdama gyvasis 
dangus danguje būstą rado. 

O visgi kodėl Ji mirė, davusi pasauliui 
tikrąją Gyvybę? — klausia tas pats šven- 
tasis. 

— Ji pasidavė įstatymui To, Kurį pa- 
gimdė. Ji, senojo Adomo duktė, priėmė 
jam paskirtą ištarmę, nes ir Josios Sūnus 
'— pati gyvybė taip gi mirties nevengė, ta- 
čiau Ji būdama Dievo gyvojo Motina tei- 
singai pas Jį paimama. Ar gi gali apimti 
gedimas kūną, kuriame Gyvybė rados? Jam 
paruoštas tiesus, aiškus ir lengvas į dangų 
kelias, Jei Kristus pasakė: kur aš, ten ir 
mano tarnas, juo labiau tinka, kad su Juo 
būtų ir Jo Motina. 

Panašiai moko ir šv. Augustinas. Jam 
„galvoj netelpa, ištarti nedrąsu“, kad ne- 
kalčiausios Mergelės kūno narius pūdytų 
mirtis. Jis sako: Jei Dievo Sūnus turėjo 
galią išlaikyti savo Motinos mergystę iš 

Jos gimdamas, tai turėjo taip pat galybę 
Ją išlaikyti nepaliestą kape. Jeigu turėjo ga- 
lybę, turėjo ir norą. Jeigu norėjo, tai ir 
įvykdė: „visa ką norėjo padarė“ (Ps. 113). 

Nors Bažnyčia nepaskelbė ištarmės, kad 
būtinai reikia tikėti, jog Švč. Marija su 
siela ir kūnu yra paimta į dangų, kitaip 
tariant, kad Dievas prikėlė Švč. Mariją iš 
numirusiųjų, bet Bažnyčios tikėjimas tąja 
tiesa ryšiai matomas liturgijoje — apei- 
gose, maldose, giesmėse. Bažnyčia taip mel- 
džiasi, kaip tiki. Iš Bažnyčios apeigų bei 
maldų mokomės tikėjimo tiesų. Įsiklausy- 
kime į Bažnyčios giesmes ir maldas švč. 
Marijos Žolinės šventėje, 

— Paimta yra Marija į dangų; džiau- 
gias angelai, girdami garbina Viešpatį, — 
džiaugsmu pagauta gieda Bažnyčia pirmų- 
jų mišparų pradžioje (pirmoji antifona). 

— Mergelė Marija paimta yra-į dan- 
gaus rūmus, kur valdovų Valdovas žvaigž- 
dėtame soste sėdi, — vėl gieda Bažnyčia 
antroje mišparų antifonoje, Tie džiaugsmo 
jausmai kartkartėmis veržiasi iš besimel- 
džiančios Bažnyčios lūpų. 

— Mergele išmintingiausioji, kur eini 
lyg didžiai spinduliuojanti aušra? Aukš- 
tybių duktė, visa esi graži ir meilinga; gra- 
ži. kaip mėnulis, išrinktoji, kaip saulė. 


Pati Bažnyčia čia atsako: 

—Išaukštinta yra šventoji Dievo Gim- 
dytoja virš angelų eilės į dangaus karalys- 
tes. 

Aušrinėje Bažnyčia kviečia garbinti 
Kristų, savo motiną į dangų paėmusį: 

— Ateikite, pagarbinkim valdovų Val- 
dovą, kurio mergelė motina paimta į dan- 
gaus aukštybės. 

— Dangaus vartai mums yra atkelti per 
Tave, garbingoji, kuri šiandien su angelais 
pargalę šventi, — kreipiasi Bažnyčia į dan- 
gun paimtąją Mariją aušrinės antifonoje. 

Žmogaus žodžiai yra per silpni išreikš- 
ti švč. Marijos grožį ir laimę. Todėl Baž- 
nyčia pasigauna palyginimų iš gamtos gro- 
žybių, bet ir tai yra vien šešėliai tikro Ma- 
rijos grožio ir garbės. 

— Mačiau Ją gražią lyg balandėlį plas- 
nojančią virš vandenų tekmės; o brangiau- 
sias kvapsnis Jos drabužiuose. Kaip pa- 
vasario dienos siautė Ją žydinčios rožės 
ir lauko lelijos. „Kas yra toji, kuri eina per 
dykumą lengvutė, kaip dūmo debesėlis iš 
kvapsnių dalykų — miros ir smilkalo? 

— Kaip kedras išaukštinta esu Libane, 
kaip kiparisas Siono kalne, kaip rinktinė 
mira skleidžiu malonų kvapą. 

— Kas yra toji, kuri kyla kaip saulė. 
grakšti kaip Jeruzalė? Pamatė Ją Siono 
dukters ir laiminga Ją vadino, taip gi ir 
karalienės gyrė Ją. 

— Brangenybėmis papuoštą Jeruzalės 
dukterį pamilo Viešpats... 

— Palaiminta mane vadins visos kais 
tos, nes padarė man didžius dalykus galin- 
gasis, kuris vardas šventas. Ir galingu- 
mas Jo eina iš kartos į kartą tiems, kurie 
Jo bijo. 

— Kas yra toji, kuri įžengia kaip te- 
kanti aušra, graži kaip mėnulis, rinktinė 
kaip saulė, baisi, kaip drausminga kariuo- 
menė, 

Marijos neišpasakytas grožis ir geru- 
mas sužavi ir patraukia visų širdis. Saviš- 
kiams Ji patraukli, bet baimę neša išgany- 
mo priešui. 

— Nešanti velniui baimę 
karžygių narsybe, 

saugus uostas — prieglauda 
esi krikščionybei. 

Per vieną Bernadetos regėjimą pragaras 
biauriais riksmais mėgino ardyti palaimin- 
gą tylą. Štai Bernadeta pastebi, kad dangiš- 
kosios Ponios veidas apsiniaukia ir Ji pa- 
žvelgia į tą pusę, iš kur sklido tie klyks- 

mai. Staiga viskas nutyla. Vieno žvilgsnio 
užteko velniavai sutramdyti, Kaip mes esa- 
me laimingi, o draug saugūs ir galingi To- 
sios globoje būdami. Todėl suprantamas 
Bažnyčios džiaugsmas dėl Marijos perga- 
lės. 

— Paimta yra Marija į dangų, — kart- 
kartėmis skamba Bažnyčios maldose. 

— Šiandien Mergelė Marija įžengė į 
dangų, džiaukitės, nes su Kristumi amži- 
nai viešpatauja, — gieda bažnyčia antrųjų 
mišparų giesmės Magnifikat antifonoje. 

Dabar pažvelkime į Švč. Marijos Žoli- 
nės šv. Mišių maldas. Pasekime jautria šir- 
dimi Bažnyčios mintis ir jausmus, kuriais 
Ji pergyvena tąją šventę. 

— Džiaukimės visi Viešpatyje, švęsda- 
mi tą iškilmingą dieną garbei palaiminto- 
sios Marijos Dievo Gimdytojos, kurios 
dangun ėmimu linksminas angelai ir gar- 
bina Dievo Sūnų (Introitus). ? 

— Prapliupo manyje mano širdis pui- 
kia giesme, aš giedosiu savo giesmę Kara- 
liui (iš 44 psalmės). 

Tuos psalmės žodžius Bažnyčia taiko 
Marijai, dėkojančiai Dievui už suteiktas 
Jai ir per Ją visai žmonijai išganymo ma- 
lones. į 

Šv. Mišių maldoje, kolekta vadinamoje, 
prašome Dievą, kad atleistų mums nuodė- 
mes ir duotų mums išganymą ne dėl mū- 
sų nuopelnų, nes mes patys Dievui patikti 
neįstengiame, bet Dievo Sūnaus Gimdyto- 
jos užtarimu. 

Šventojo Rašto skaityme iš Išminties 
knygos švč. Marija yra lyginama su Li- 
bano kedru ir kiparisu Siono kalne — Jos 
nepasiekiamos didybės ženklais; su Ka- 
deso palme ir Jerikono rože — Jos parga- 
lės pikto ir dorybių kvapsnio ženklais; su 
gražiais alyvmedžiais laukuose ir plačiala- 
piu jovaru vandenų krantuos — labdary- 
bės ir gailestingumo ženklais; su cinamonu 
ir kvapsniu balsamu ir mira, kurių kva- 
pas kyla į dangų, tarsi, smilkalas, maldos 
ženklas. 

Mūsų šalies brandūs javai, kvapsnios 
ir gražios gėlės ir gydomieji žolynai irgi 
mums primena Mariją ir Josios gerumą bei 
dorybes. Nestebėtina, kad mes nešame tuos 
ženklus šventinti ir pačią švč, Mergelę Žo- 
line vadiname. Pats Šventasis Raštas, tar- 
tum, padrąsina mus tai daryti. 

Po skaitymo iš 44 psalmės keletą eilu- 
čių Marijai taikomų: 

— Dėlei tiesos, teisingumo ir švelnu- 

mo tegul stebėtinai veikia tavo dešinė. 
Klausyk, dukte, ir palenk savo ausį, nes 
Karaliui patiko Tavo grožis. 

— Paimta yra į dangų Marija, džiau- 
giasi angelų chorai, aleliuja. 

Šventoji evangelija kalba apie dvi se- 
seris Mariją ir Mortą. Marija sėdi prie Kris- 
taus kojų įsiklausiusi į Jo žodžius. Morta 
rūpinasi Viešpaties priėmimu, Ji nepaten- 
kinta, kad Marija jai nepadeda. Netenka 
kantrybės ir kreipiasi į Kristų, prašydama, 
kad Jis paveiktų nesusipratėlę jos seserį ir 
įsakytų jai eit padėti darbuose. Kristus ta- 
ria: Marija pasirinko geriausiąją dalį, kuri 
iš jos nebus atimta, 

Kodėl Žolinės šventei taikoma ta šv. 
Luko evangelijos (10, 38—42) ištrauka? 
Aiškina šv. Augustinas: Tos dvi moterys 
yra atstovės dviejų gyvenimo būdų šven- 
tumui siekti. Vienas veiklusis, kitas 
atsidavęs Dievo žodžių  klausymui. 
Švč. Marija tuodu būdu sugebėjo savo gy- 
venime puikiausiai sujungti. Tai, kas jun- 
gė, Joje buvo Dievo ir artimo meilė. Mo- 
kykimės ir mes iš Marijos tuodu gyvenimo 
būdu savyje vykinti. Dievo meilė mums 
rodys, kaip gyventi, kas daryti. Švč. Ma- 

rija patarnaudama žmonėms anaiptol nesilp- 
nėjo meile Dievui; priešingai, toji meilė 
dar labiau stiprėjo. Dėl to „Ji paimta į 
dangų, džiaugiasi angelai, šlovindami gar- 
bina Viešpatį“, gieda Bažnyčia šv, Mišių 
atnašavime. Ir mes per aukojimą atnašau- 
kime save Viešpačiui, kad nebūtų mumyse 
jokio pasidalinimo, kad visiškai, be sąlygų 
gyvenimas būtų Dievui pavestas. 

Maldoje, sekreta (tylioji) vadinamoje, 
ryškiai spindi tikėjimas Švč. Marijos pri- 
sikėlimo tiesa. 

— Tavo, Viešpatie, Dievo Gimdytojos 
malda tegelbsti Tavo žmones ir toji, kuri, 
tikime, paliko žemę su kūnu, tegul mus už- 
taria būdama dangaus garbėje. 

Komunijos giesmėje garbiname Mariją, 
kad „geriausiąją pasirinko dalį, kuri iš Jos 
nebus atimta“. 

Maldoje po Komunijos meldžiamės: 

— Mes, dangaus stalo dalyviai, mel- 
džiame Tavo, Viešpatie, pasigailėjimo, kad 
nuo visų mums gręsiančių pavojų būtume 
išgelbėti užtarimu Dievo Gimdytojos, ku- 
rios į dangų ėmimą švenčiame. 

Švč. Marijos Žolinė švenčiama per visą 
oktavą, Rugpiūčio 18 ir 22 dienos tai šven- 
tei paskirtos, kitose daroma jos atmini- 


5 


mas (lotyniškai — komemoracio). Aušri- 
nėje skaitomos ištraukos iš šv. Rašto Gies- 
mių Giesmės knygos, šv. Jono Damaskie- 
čio, šv. Augustino ir šv. Bernardo pamoks- 
lų nuotrupos. Giesmių Giesmės knygos 
keliamas grožis šv, Dvasios Sužadėtinės. 
Šv. Dvasia pati stebis savo kūrinio švč. 
Marijos grožiu ir gerumu. 

Ten pat aprašomas Marijos ilgesys sa- 
vo Dieviškojo į dangų žengusio Sūnaus. 

— Prisiekdinu jus, Jeruzalės dukters, 
kad, radę mano Mylimąjį, jam praneštu- 
mėte, jog alpstu iš meilės. 

Išklausė Kristus savo Motinos malda- 
vimų ir paėmė Ją. Į dangų paimtoji Ma- 
rija savo šventumo grožiu nustebino dan- 
gaus angelus ir šventuosius. Nuostabos pa- 
gauti sako: 

— Kas toji, kuri žengia, kaip tekanti 
aušra, graži kaip mėnuo, rinktinė kaip sau- 
lė, 

Šv. Beranardas, švč. Marijos didis pa- 
mokslininkas, mus moko: 

— Tikrai, saldūs buvo Motinos Mer- 
gelės bučiavimai Jėzui Kūdikiui, kuomet 
glamonėjo Jį savo nekaltame prieglobsty 
laikydama. Dar daugiau laimingesnė buvo 
Ji, kai Josios Sūnus Dievo Tėvo dešinėje 

baigi 


g 
ai: maldomis lydėjome Tave, pa- 
laimintoji Mergele, žengianti pas savąjį Sū- 
nų; lydėjome iš tolo sekdami. Tegul Tavo 
gerumas padeda pasauliui pažinti tą malo- 
nę, kurią radai pas Dievą. Išprašyk savo 
užtarymu atlaidą kaltiesiems, sveikatą ligo- 
niams, tvirtumo dvasios paliegėliams, pa- 
guodos sielvartingiems, pagalbą pavojuje 
esantiems. O meilingoji Karaliene, Tavo 
tarnai pagarbiai šaukiasi Tavo saldaus Ma- 
rijos vardo ir tegauna iš Tavo Sūnaus, o 
mūsų Viešpaties Jėzaus Kristaus apsčiai 
dangiškų malonių. 

Į dangų paimtoji Švč. Marija meninin- 
kams buvo įkvėptos kūrybos dalyku. Šitą 
Marijos paslaptį stengėsi atvaizduoti gar- 
siausieji tapytojai, kaip va, Fra Andželikas, 
Perudžinis, Rafaelis, Korredžijas, Ticianas. 
Vieni jų vaizdavo Marijos mirtį, kiti į dan- 
gų ėmimą, dar kiti Josios vainikavimą. 

Pažaislio puikioje bažnyčioje Žolinė at- 

Ižaaja Alkai veiks! apimančių 


a malda: 

jybė teikia Jai karališką vainiką. Šventieji 


vainiku aplink Ją stovi neatitraukdami nuo 
Jos akių. Tarp jų matyti ir mūsiškis šv 
Kazimieras. Kiek aukščiau angelai eilių ei= 

erfis plasnoja džiaugdamiėsi Marijos gar- 
be. Žiūri ir negali atsigrožėti šituo paveiks- 
lu. Kiek kartų stebi, vis ką nors nauja at 
randi, Įei žmogaus ranka gali sukūrti to“ 


ki AB ką kalbėti apie Dievo sukurtą 
i laimę. 


abejo, jei šv. Bernadėtai būtų pa- 
rodytos tos grožybės, ji papurtintų galvu- 
tę it liūdnai pasakytų: visa tai gražu, 1 
tai niekis su tikruoju švč. Marijos grožiu. | 


Todėl ir mes negalime tenkintis žemės 
grožybėmis, bet ilgunės ano pesulyginamo, 


Motiną esi paėmęs į dangaus rūmus, nuo- 
lankiai Tave meldžiame, La4 savo Sūnaus 
galybe ir Tojo Motinos garbinga užtarymu“ 
palaimintum naują žemės vaisių, kuriuo 
naudodamiesi palaikytume laikinąją kūno 
žyvybę ir pelnytume amžinąjį gyvenimą. 


IšLEIDO — "Marijonai, leidinio ar. 259. 
SPAUSDINO: — „Marijonų. spaustuvė Marijam- 

